અત્રે ઉલ્લેખનીય છે કે, ગુજરાતના તત્કાલીન મુખ્યમંત્રી અને હાલના વડાપ્રધાન નરેન્દ્ર મોદીએ ૩૧ ઓક્ટોબર ૨૦૧૩માં પોતાના ડ્રીમ પ્રોજેકટ સરદાર પટેલની પ્રતિમા સ્ટેચ્યુ ઓફ યુનિટીનું ખાતમુહૂર્ત કર્યું હતું. જેનું ૩૧ ડિસેમ્બર ૨૦૧૪ના રોજ કામ શરૂ કરવામાં આવ્યું હતુ. ૨૯૮૯ કરોડના આ પ્રોજેકટનું હાલ લગભગ ૮૫ ટકા કામ પૂર્ણ થઇ ગયું છે. બાકીનું ૧૫ ટકાનું કામ પણ પૂર જોશમાં ચાલી રહ્યું છે. ૧૮૨ મીટરના આ સ્ટેટ્યૂ માટેનું ૧૮૨ મીટરનું કોંક્રેટ સ્ટ્રક્ટર તૈયાર થઇ ગયું છે. કોન્ક્રિટ કામ 100 ટકા પૂર્ણ થઇ ગયું છે. જેમાં લગભગ ૬૮૦૦૦ મેટ્રિક ટન કોન્ક્રિટ, ૫૭૦૦ મેટ્રિક ટન જાડા પાતળા સળિયા વપરાયા છે. હવે એમના શરીર પરના ઢાંચામાં ફ્રેમિંગ કરી ૧૯૦૦ મેટ્રિક ટનનું સરદાર પટેલનું સ્ટેચ્યુ તૈયાર થઇ જશે.